อย่าลืม! SMG ซื้อขายวันสุดท้าย ก่อนถูกเพิกถอนพรุ่งนี้
อย่าลืม! SMG ซื้อขายวันสุดท้ายวันนี้ (1 มิ.ย.) หลัง ตลท.สั่งเพิกถอนตั้งแต่ 2 มิ.ย.59 เป็นต้นไป
1 มิ.ย. 2559

ผู้สื่อข่าวรายงานว่า ในวันนี้ (1 มิ.ย.) เป็นวันซื้อขายวันสุดท้ายของหลักทรัพย์บริษัท สามัคคีประกันภัย จำกัด (มหาชน)หรือ SMG หลังจากที่ตลาดหลักทรัพย์แห่งประเทศไทย (ตลท.) ได้สั่งเพิกถอนหลักทรัพย์ SMG จากการเป็นหลักทรัพย์จดทะเบียนตั้งแต่วันที่ 2 มิถุนายน 2559 เป็นต้นไป โดยหลักทรัพย์ของ SMG จะซื้อขายในตลาดหลักทรัพย์ฯ เป็นวันสุดท้ายในวันที่ 1 มิถุนายน 2559
ทั้งนี้ สืบเนื่องจาก SMG ได้ขอเพิกถอนหลักทรัพย์ของบริษัทจากการเป็นหลักทรัพย์จดทะเบียนในตลาดหลักทรัพย์แห่งประเทศไทยนั้น และขณะนี้ SMG ได้ดำเนินการตามที่กำหนดไว้ในข้อบังคับตลาดหลักทรัพย์แห่งประเทศไทย เรื่องการเพิกถอนหลักทรัพย์จดทะเบียน พ.ศ. 2542 แล้ว อาศัยอำนาจตามความในมาตรา 171 (4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535
โดยราคาหุ้นล่าสุด ณ เวลา 10.19 น. อยู่ที่ 32 บาท ปรับตัวขึ้น 2.50 บาท หรือ 8.47% มูลค่าซื้อขาย 0.086 ล้านบาท 